Source: https://www.slov-lex.sk/pravne-predpisy/SK/ZZ/1992/c93-p1/19921015.html
Timestamp: 2019-04-20 14:39:35+00:00
Document Index: 7216514

Matched Legal Cases: ['čl. 2', 'čl. 15', 'čl. 17', 'čl. 40', 'čl. 42', 'čl. 15', 'čl. 19', '§ 260', 'čl. 39', '§ 260', 'čl. 2', 'čl. 4', '§ 260', '§ 260', 'čl. 2', 'čl. 4', '§ 260', 'súd ']

c93-p1/1992 Zb. - Nález Ústavného súdu Českej a Slven... - SLOV-LEX
c93-p1/1992 Zb./
c93-p1/1992 Zb.
Časová verzia predpisu účinná od 15.10.1992 do 31.12.2005
Plénum Ústavného súdu Českej a Slovenskej Federatívnej Republiky rozhodlo na verejnom pojednávaní 4. septembra 1992
– s čl. 2 Listiny základných práv a slobôd, vyhlásenej ústavným zákonom č. 23/1991 Zb. (ďalej len „Listina“), zakazujúcim viazanosť štátu na výlučnú ideológiu,
– s čl. 15 Listiny zaručujúcim slobodu myslenia a svedomia,
– s čl. 17 Listiny zaručujúcim slobodu prejavu a právo na informácie,
– s čl. 40 ods. 6 Listiny zakazujúcim spätné použitie rovnako prísneho alebo prísnejšieho trestného zákona,
– s čl. 42 ods. 2 Listiny priznávajúcim cudzincom v zásade rovnaké ľudské práva a základné slobody ako česko-slovenským občanom,
– s čl. 15 Medzinárodného paktu o občianskych a politických právach, vyhláseným pod č. 120/1976 Zb. (ďalej len „Pakt“), zakazujúcim spätné použitie prísnejšieho trestného zákona a v zásade aj uzákonenie trestnosti skutku so spätnou účinnosťou,
– s čl. 19 Paktu zaručujúcim právo zastávať bez prekážky vlastný názor, právo slobodného prejavu a právo na informácie.
Ustanovenie § 260 ods. 1 Trestného zákona v znení zákona č. 557/1991 Zb., časť vety pred zátvorkou je v súlade s ustanovením čl. 39 Listiny, požadujúcim, aby trestnosť konania ustanovil zákon.
Časť vety § 260 ods. 1 Trestného zákona v znení zákona č. 557/1991 Zb. uvedená v zátvorke, pokiaľ z nej jednoznačne nevyplýva, že skutkové znaky uvedené v časti vety pred zátvorkou musia byť naplnené aj v prípadoch uvedených v zátvorke, nie je v súlade s ustanoveniami čl. 2 ods. 2, 3 a čl. 4 ods. 1 a 2 Listiny, vyjadrujúcimi princípy právneho štátu a požiadavku právnej istoty.1)
Ustanovenie § 260 ods. 1 Trestného zákona v znení zákona č. 557/1991 Zb., časť vety uvedená v zátvorke, stráca účinnosť dňom vyhlásenia tohto nálezu v Zbierke zákonov. Ak Federálne zhromaždenie neuvedie § 260 ods. 1 Tr. zák. v znení cit. novely, časť vety v zátvorke do súladu s čl. 2, 3 a s čl. 4 ods. 1, 2 Listiny, stratí ustanovenie § 260 ods. 1 Tr. zák. v znení cit. novely, časť vety v zátvorke po šiestich mesiacoch od vyhlásenia tohto nálezu platnosť.
Odôvodnenie nálezu sa uverejňuje v Zbierke zákonov a uznesení Ústavného súdu ČSFR.
Číslo: c93-p1/1992 Zb.
Názov: Nález Ústavného súdu Českej a Slvenskej Federatívnej Republiky
Dátum schválenia: 04.09.1992
Autor: Ústavný súd Českej a Slovenskej Federatívnej Republiky
Nachádza sa v čiastke: 93/1992
2. 15.10.1992 - 31.12.2005